
Lasten fyysiset, psyykkiset ja sosiaaliset tarpeet
Fyysiset tarpeet
Fyysiset tarpeet liittyvät lapsen kehoon, terveyteen ja perustarpeisiin.
· Ravinto ja juominen 
 lapsi tarvitsee monipuolista ruokaa ja riittävästi nestettä.
· Uni ja lepo 
lapsi tarvitsee riittävästi unta ja päivän aikana mahdollisuuksia rauhoittumiseen.
· Liikkuminen 
lapsi tarvitsee päivittäin monipuolista liikkumista ja mahdollisuuksia käyttää kehoaan.
· Turvallisuus 
lapsen tulee olla fyysisesti turvassa ja aikuisen tulee huolehtia turvallisesta ympäristöstä.
· Puhtaus ja hygienia
 esimerkiksi käsienpesu, wc-käynnit, vaipanvaihto ja puhtaat vaatteet.
· Lämpö ja suoja 
lapsella tulee olla sopiva vaatetus ja suoja erilaisissa sääolosuhteissa.
· Terveydestä huolehtiminen 
 lapsen vointia seurataan ja tarvittaessa hän saa tarvitsemaansa hoitoa.
· Kosketus ja läheisyys
 lapsi tarvitsee turvallista ja hyväksyttävää fyysistä läheisyyttä.


Psyykkiset tarpeet
Psyykkiset tarpeet liittyvät lapsen tunteisiin, turvallisuuden kokemukseen ja minäkuvaan.
· Turvallinen aikuinen 
 lapsi tarvitsee aikuisen, johon voi luottaa ja joka on turvallinen kaikissa tilanteissa ja tunnetiloissa.
· Rakkaus ja hyväksyntä 
 lapsen tulee saada kokemus, että hän on arvokas omana itsenään.
· Tunteiden huomioiminen 
 lapsi tarvitsee apua tunteiden tunnistamiseen, nimeämiseen ja säätelyyn.
· Kannustus ja myönteinen palaute 
lapsi tarvitsee kokemuksia onnistumisesta.
· Kuulluksi ja nähdyksi tuleminen 
lapsen ajatuksilla, kokemuksilla ja mielipiteillä on merkitystä.
· Ennakoitavuus ja selkeät rajat 
tutut toimintatavat ja rutiinit sekä turvalliset rajat auttavat lasta.
· Itsenäisyyden ja osallisuuden kokemukset  
 lapsi tarvitsee mahdollisuuksia tehdä valintoja ja harjoitella itse.
· Leikki ja luovuus 
 leikki on lapselle tärkeä tapa oppia, käsitellä kokemuksia ja ilmaista itseään.


 Sosiaaliset tarpeet
Sosiaaliset tarpeet liittyvät lapsen suhteisiin muihin ihmisiin ja kokemukseen ryhmään kuulumisesta.
· Yhteys toisiin ihmisiin 
lapsi tarvitsee läheisiä ja turvallisia ihmissuhteita.
· Ystävyys ja vertaissuhteet 
lapsi tarvitsee mahdollisuuksia leikkiä ja toimia muiden lasten kanssa.
· Ryhmään kuuluminen 
lapsen tulee saada kokemus siitä, että hän kuuluu ryhmään.
· Osallisuus
· lapsella tulee olla mahdollisuuksia vaikuttaa itseään koskeviin asioihin ikä- ja kehitystasoisesti.
· Vuorovaikutus 
lapsi tarvitsee mahdollisuuksia keskustella, kuunnella ja tulla ymmärretyksi.
· Yhteiset säännöt ja rajat 
lapsi oppii toimimaan yhdessä muiden kanssa.
· Ristiriitojen ratkaisemisen harjoittelu 
lapsi tarvitsee aikuisen tukea esimerkiksi riitatilanteissa.
· Yhdenvertaisuus ja hyväksyntä 
      jokaisen lapsen tulee saada olla oma itsensä ja tulla kohdelluksi arvostavasti.

Lapsen hyvinvointi syntyy fyysisten, psyykkisten ja sosiaalisten tarpeiden kokonaisuudesta.
Esimerkiksi: 
· lapsi on väsynyt
· hänellä on vaikeuksia osallistua leikkiin 
· syntyy ristiriita toisen lapsen kanssa 
· lapsi turhautuu 
· lapsi tarvitsee aikuisen tukea
Lastenohjaajan tehtävänä on siis havainnoida lasta kokonaisuutena ja pohtia, mitä lapsi tarvitsee juuri siinä tilanteessa.
Pohdi parin kanssa tai pienessä ryhmässä:
Mitä fyysisiä perustarpeita lapsella on päivän aikana? 
Miksi on tärkeää, että lapsi saa riittävästi unta ja lepoa? 
Miksi on tärkeää, että lapsi pitää saa liikkua päivittäin? 
Miten voit tukea lasten liikkumista päiväkotipäivän aikana?
Miksi on tärkeää huolehtia lapsen riittävästä ruokailusta ja juomisesta päivän aikana? 
itä tarkoittaa, että lapsi tarvitsee turvallisen ympäristön? 
Millä tavalla kasvattaja voi osoittaa lapselle, että hänestä välitetään? 
Miksi lapselle ovat tärkeitä ystävät ja toiset lapset? 
Mitä tarkoitetaan sillä, että lapsi kokee kuuluvansa ryhmään? 
Millä tavalla lapsi voi saada vaikuttaa päiväkodin arkeen? 
Mistä voit lastenohjaajana huomata, että lapsen fyysinen, psyykkinen tai sosiaalinen tarve ei tällä hetkellä täyty?

